A su calvone

Fus piantone, e Deu t'at criadu
po produire in su regnu 'e Flora.
Da chi t’an in sa chea suterradu,
isterile fan fatu da cuss'ora.

Su fogu chi t'at cotu t'at mudadu
in nieddu, a intro che a fora.
Tue dae su fogu ses bogadu
e a su fogu as de torrar'ancora.

Ses fat'a fogu e po su fogu adatu
e destinadu ses de ti finire
cuddu matessi fogu chi t'at fatu

ca ses isnaturadu e apartenes
a su regnu 'e su fogu: né bestire
né anima 'e Flora prus no tenes.

Su ses de Sant'Andria 1934